
[bookmark: TextBodyBegin]Parlamentul European,
–	având în vedere Regulamentul delegat al Comisiei (C(2025)06376),
–	având în vedere scrisoarea Comisiei din 22 septembrie 2025, prin care aceasta îi solicită să declare că nu va formula obiecții la regulamentul delegat,
–	având în vedere scrisoarea Comisiei pentru dezvoltare regională trimisă președintelui Conferinței președinților de comisie la 14 octombrie 2025,
–	având în vedere articolul 290 din Tratatul privind funcționarea Uniunii Europene,
–	având în vedere Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize[footnoteRef:1], în special articolul 113 și articolul 114 alineatul (6), [1:  	JO L 231, 30.6.2021, p. 159, ELI: http://data.europa.eu/eli/reg/2021/1060/oj.] 

–	având în vedere articolul 114 alineatul (6) din Regulamentul său de procedură,
–	având în vedere recomandarea de decizie a Comisiei pentru dezvoltare regională,
–	având în vedere că nu a fost formulată nicio obiecție în termenul prevăzut la articolul 114 alineatul (6) liniuța a treia și a patra din Regulamentul său de procedură, termen care a expirat la 21 octombrie 2025,
A.	întrucât, pentru a permite statelor membre să efectueze o reprogramare semnificativă în contextul evaluării la jumătatea perioadei și să concentreze resursele asupra noilor priorități strategice ale Uniunii prevăzute în Regulamentul (UE) 2021/1060, Comisia a prezentat, la 4 aprilie 2025, o cerere de aplicare a procedurii de urgență în conformitate cu articolul 170 din Regulamentul de procedură al Parlamentului European pentru propunerea sa de regulament de modificare a Regulamentelor (UE) 2021/1058 și (UE) 2021/1056 în ceea ce privește măsurile specifice de abordare a provocărilor strategice în contextul evaluării la jumătatea perioadei[footnoteRef:2]; întrucât Comisia a prezentat această propunere în cadrul reuniunii Comisiei pentru dezvoltare regională din 9 aprilie 2025; [2:  	COM(2025)0123.] 

B.	întrucât, la reuniunea sa din 5 mai 2025, Comisia pentru dezvoltare regională a decis să sprijine cererea de aplicare a unei proceduri de urgență în conformitate cu articolul 170 alineatul (5) din Regulamentul său de procedură, care a dus la adoptarea Regulamentului (UE) 2025/1914 al Parlamentului European și al Consiliului[footnoteRef:3], [3:  	Regulamentul (UE) 2025/1914 al Parlamentului European și al Consiliului din 18 septembrie 2025 de modificare a Regulamentelor (UE) 2021/1058 și (UE) 2021/1056 în ceea ce privește măsuri specifice de abordare a provocărilor strategice în contextul evaluării intermediare (JO L, 2025/1914, 19.9.2025, ELI: http://data.europa.eu/eli/reg/2025/1914/oj ).] 

C.	întrucât Regulamentul delegat al Comisiei este necesar pentru a asigura alinierea și coerența dintre Regulamentul (UE) 2021/1060 și regulamentele specifice fiecărui fond (regulamentele FEDR/Fondul de coeziune, FSE + și FTJ), cu scopul de a se asigura că obiectivele specifice modificate și nou introduse în temeiul Regulamentului (UE) 2025/1914 pot fi puse în aplicare prin adăugarea domeniilor de intervenție corespunzătoare în anexa I la Regulamentul (UE) 2021/1060 și pentru a permite utilizarea acestora în implementarea și raportarea programelor;
1.	declară că nu formulează obiecții la regulamentul delegat;
2.	încredințează Președintei sarcina de a transmite prezenta decizie Consiliului și Comisiei.

